Diari Oficial de la Generalitat Valenciana


Sumari del DOGV 4756, del 19-05-2004 (2004/4665)

ACORD de 5 de febrer de 2004, de la Comissió Territorial d'Urbanisme, que fa referència a la Modificació puntual núm. 8 del Pla general (en SNU, límits de terme) de Calp.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4665


Data del document
:   05-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Calp
    * pla d'urbanisme

ACORD de 5 de febrer de 2004, de la Comissió Territorial d'Urbanisme, que fa referència a la Modificació puntual núm. 8 del Pla general (en SNU, límits de terme) de Calp. [2004/X4665]
  
Vist l'expedient de referència i basant-se en els següents antecedents i consideracions:
  
Antecedents de fet
  
Primer. El projecte de modificació puntual de referència es va sotmetre a informació pública durant un mes mitjançant acord del ple de l'Ajuntament del dia 3 de gener de 2003, i es va publicar l'anunci en el Diari Oficial de la Generalitat Valenciana núm. 4493 de 6 de maig de 2003 i en el diari Información de 24 de març de 2003. Després del pertinent període d'exposició pública, en el qual no es van presentar al·legacions, el projecte es va aprovar provisionalment pel mateix òrgan 17 de juliol de 2003.
  
Segon. La documentació està formada de memòria informativa i justificativa i plànols d'informació i ordenació.
  
Tercer. L'objecte de la present modificació puntual és la correcció de l'error comés en la línia límit de terme entre els municipis de Calp i Benissa. El sòl està classificat a Calp com no urbanitzable d'especial protecció, sòl no urbanitzable comú i zona verda.
  
Quart. Consta en l'expedient informe favorable de l'Ajuntament de Benissa en relació amb l'escrit de l'Ajuntament de Calp respecte al traçat del límit de terme, amb descripció d'aquest, segons acord plenari de 27 de novembre de 2001.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de Planejament de la Comunitat Valenciana (en endavant RPCV), aprovat per Decret 201/1998, de 15 de desembre de 1998, del Govern Valencià.
  
Segona. La documentació està completa a l'efecte del compliment de l'article 27 de la LRAU i 45 i següents del seu RPCV.
  
Tercera. La proposta es pot considerar acceptable des del punt de vista de les exigències de la política urbanística i territorial de la Generalitat, tal com es recull en l'art. 40, de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme,
  
ACORDA
  
Primer
  
Aprovar definitivament la modificació puntual núm. 8 del Pla general del municipi de Calp.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que s'hi puga exercir qualsevol altre recurs o acció que estime oportú.
  
Alacant, 5 de febrer de 2004.- La secretària de la Comissió Territorial d'Urbanisme: Rosario Berjón Ayuso.